CONSILIUL JUDEȚEAN IAȘI

DIRECȚIA GENERALĂ DE ASISTENȚĂ SOCIALĂ

ȘI PROTECȚIA COPILULUI IAȘI

SE APROBĂ,

DIRECTOR GENERAL,
ION FLORIN

FIȘA POSTULUI

Nr. .....

A. Informații generale privind postul: 

Numele și prenumele ocupantului postului: 

1. Nivelul postului: 


a) conducere/ coordonare


b) execuție

2. Denumirea postului: EDUCATOR (531203). Personalul de specialitate de îngrijire și asistență, conform HG 867/2015;  Serviciul Social/Centrul de Servicii Sociale: 

3. Gradul/treapta profesional/ă  
4. Scopul principal al postului: 

· Asigurarea îngrijirii de bază și educației non-formale și informale beneficiarilor ocrotiți în serviciul social cu cazare, implicarea activă la dezvoltarea și consolidarea autonomiei și deprinderilor de viață independentă la copil în vederea creșterii șanselor de recuperare/reabilitare și reintegrare socială a acestuia.

· Asigurarea îngrijirii de bază și educației non-formale și informale beneficiarilor ocrotiți în serviciul social;

· Planificarea și realizarea de activități în vederea dezvoltării și consolidării autonomiei personale și deprinderilor de viață independentă la beneficiar pentru creșterea șanselor de recuperare/reabilitare și reintegrare socială a acestuia;

B. Condițiile specifice pentru ocuparea postului:  

1. Studii de specialitate: studii medii

2. Perfecționări (specializări): În cadrul programelor de formare specializată și perfecționare în domeniul protecției copilului, în concordanță cu categoria de beneficiari ai serviciilor sociale (copii cu nevoi sociale sau speciale, ocrotiți în sistemul de protecție de tip rezidențial sau copii cu nevoi sociale) și în concordanță cu categoria de persoane cu care interacționează pe parcursul activității (alți profesioniști, părinți, studenți, voluntari etc.), perfecționări realizate în vederea menținerii competenței pe post.

3. Cunoștinte de operare/programare pe calculator (necesitate și nivel):  
4. Limbi străine (necesitate și nivel) cunoscute:  
5. Abilități, calități și aptitudini necesare:

· Cunoaște metodele și tehnicile de intervenție specifice și legislația în domeniul protecției  copilului;

· Capacitate de lucru în mod individual și în echipă;

· Adaptabilitate, flexibilitate și rezistență la stres;

· Capacitatea de a stabili relații, perseverență, toleranță, calm, abilități de comunicare interpersonală, deschidere, receptivitate la nou, abilități empatice;

· Motivație puternică pentru munca cu copiii cu nevoi sociale și speciale;

· Interes pentru perfecționare permanentă.

6. Cerințe specifice:  
7. Competenta managerială –

C. Atribuțiile postului: 

ATRIBUȚII, RESPONSABILITĂȚI SPECIFICE ÎN CADRUL SERVICIULUI SOCIAL CU CAZARE
· Este desemnat de către șeful de centru, persoana de referință pentru copil, imediat după admitere și stabilește, împreună cu copilul, în funcție de vârstă și de gradul de maturitate al acestuia, un program de acomodare adaptat caracteristicilor personale ale copilului (vârstă, status psiho-somatic, personalitate și temperament, nivel de educație etc.), cu o durată de minim două săptămâni. În programul de acomodare se consemnează de către persoana de referință, sub semnătură, informații relevante privind: evoluția săptămânală a copilului găzduit în serviciul social, problemele de acomodare întâmpinate și măsurile de remediere aplicate, gradul de integrare în grup și în comunitatea reprezentată de serviciul social (copii și personal), dată la care încetează aplicarea programului respectiv;
· Educatorul participă, în lipsa educatorului cu studii superioare, la toate activitățile la care unitatea de învățământ solicită prezența părinților, inclusiv în cazul copiilor cu reprezentant legal, dacă părinții sau reprezentantl legal nu poate fi prezent.

· Sprijină copilul în formarea deprinderilor de viaţă independentă şi urmărește evoluţia acestuia;
· În lipsa educatorului cu studii superioare, informează și instruiește copiii asupra modalităților prin care aceștia își pot exprima și comunica opiniile/dorințele/propunerile referitoare la mediul de viață, serviciile primite și activitățile în care sunt implicați, se asigura că aceștia conștientizează importanța participării la toate procesele decizionale  care îi privesc și îi ajuta să înțeleagă motivele pentru care unele din opiniile/dorințele lor nu pot fi luate în considerare;

· Are cunoștințele adecvate cu privire la nevoile și particularitățile de vârstă și individuale ale conduitei beneficiarilor din serviciul social; trebuie să aibă grijă să delimiteze clar rolul său de rolul părinților, pentru a nu induce dependență copiilor, cu consecințe negative în integrarea sau reintegrarea familială a acestora;

· În lipsa educatorului cu studii superioare, monitorizează activitățile întreprinse de copii pe perioada când nu se afla în incinta serviciului social, în scopul prevenirii riscului de abuz, neglijare, exploatare sau orice altă formă de violență;

· Participă la implementarea programelor individualizate elaborate pentru beneficiari, Planul individualizat de integrare/reintegrare socială, Programul pentru viață independentă personalizat, Programul de intervenție specifica pentru educație, plan de intervenție pentru sănătatea copilului, Programul pentru recreere și socializare;

· Cunoaște și respectă drepturile beneficiarilor;

· Participă la diverse cursuri de formare care îi pot ajuta în optimizarea muncii lor, inclusiv seminarii și conferințe;

· Participă la întâlnirile organizate de șeful de centru în scopul analizării situației beneficiarului și cunoaște procedurile de lucru;

· Prezintă beneficiarului, clar, în funcție de gradul sau de maturitate care sunt principalele norme interne de organizare și funcționare ale serviciului social; 

· Organizează activități de grup, în funcție de propunerile și preferințele personale ale beneficiarilor, stimulând libera exprimare a opiniei, contribuind la educarea spiritului de echipă, la promovarea întrajutorării, a comunicării între copii/tineri;

· În lipsa educatorului cu studii superioare, organizează și animă activitățile de timp liber: sportive, culturale, gospodărești, turistice, jocuri etc., în funcție de nivelul de dezvoltare a beneficiarului;

· Participă la amenajarea spațiului de locuit, acționând pentru personalizarea lui și implică pe beneficiari în aceasta activitate, ținând cont de preferințele lor;
· Asigură zilnic curățenia și aerisirea spațiilor în condiții corespunzătoare, iar săptămânal curățenia generală, respectând normele igienico-sanitare în vigoare; efectuează dezinfectarea curentă a pardoselilor, pereților, grupurilor sanitare, mobilierului etc.;

· Respectă normativele în vigoare în procesul tehnologic de curățenie și igienizare;

· Curăță și dezinfectează zilnic/ori de câte ori este nevoie băile, WC-urile cu materiale și ustensile folosite numai în aceste locuri;
· Participă la formarea și consolidarea deprinderilor igienico-sanitare la beneficiari, sprijinindu-i și indrumandu-i în efectuarea toaletei de seara, dimineața și la nevoie; 

· Urmărește modul de utilizare a produselor igienico-personale, rechizite, în funcție de vârstă, gradul de maturitate; 

· Ajută la culcarea copiilor în timpul zilei (în perioadele de somn) și supraveghează copiii în timpul somnului;

· La nevoie, în baza schemei zilnice și după o instruire prealabilă, poate administra beneficiarilor medicația pentru tratamentul oral;

· Sprijină beneficiarii în dezvoltarea deprinderilor de a se hrăni, respectând toate normele igienico-sanitare, împreună cu ceilalți specialiști din echipă; 

· Identifică nevoile beneficiarului cu privire la necesarul de îmbrăcăminte, echipament, rechizite și alte articole utile desfășurării activitățîi și transmite informațiile personalului administrativ;

· Supraveghează prezența beneficiarilor serviciului social și pune în aplicare măsurile, conform procedurilor existente;

· Încurajează beneficiarii să-și exprime opiniile cu privire la toate aspectele care-i privesc, inclusiv ale vieții cotidiene din serviciul social; 

· Participă la întâlnirile de schimbare a turelor și redactează raportul de tura în caietul unic; participă la ședințele de supervizare, la întâlnirile de perfecționare lunare, la ședințele administrative și are datoria de a se autoperfecționă profesional;

· Respectă, în interacțiunea cu beneficiarul, valorile de bază ale unei relații parentale de calitate: căldură și afecțiune, limite clare și bine precizate, răspuns imediat la nevoile beneficiarului, disponibilitatea de a răspunde întrebărilor beneficiarului, sancționare educativă, constructivă a comportamentului inacceptabil al beneficiarului, respect, deschidere și comunicare, recunoașterea calităților și a reușitelor, confidențialitate și încredere reciprocă; 

· Respectă demnitatea beneficiarului și folosește formula de adresare preferată de copil;

· Cunoaște particularitățile de vârstă, diferențele individuale de conduită și istoricul beneficiarilor de la grupă, astfel încât să poată stabili o comunicare și o relaționare adecvată cu aceștia;

· Abordează relațiile cu beneficiarii sau cu grupul de copii în mod nediscriminator, fară antipatii și favoritisme; trebuie să știe să-și controleze emoțiile în fața beneficiarului; să observe, să recunoască și să încurajeze toate aspectele pozitive ale comportamentului beneficiarului; să nu judece sau să eticheteze beneficiarul; să fie capabil să negocieze și să ofere recompense beneficiarului; să știe cum să formeze la copil simțul responsabilității, de asumare a consecințelor faptelor sale; să transmită beneficiarului prin mesaje verbale și nonverbale că este permanent alături de el; să fie capabil să stabilească limite în relația cu beneficiarul și cum să le facă acceptate de către acesta;

· Gestionează împreună cu beneficiarul (în funcție de vârstă și de nivelul de înțelegere al beneficiarului), banii de nevoi personale/fonduri financiare și acționează în conformitate cu procedurile existente la nivelul instituției; 

· Participă la recepția și depozitarea alimentelor;

· Înregistrează în gestiune produsele/bunurile primite în serviciul social;

· Răspunde de gestionarea alimentelor, operează în fișele de magazie eliberarea acestora și verifică constant stocul fizic şi cel scriptic, întocmește Procese Verbale de transformare a acestora;

· Răspunde de respectarea normelor igienico-sanitare în bucătărie, curățenia și dezinfecția curentă a veselei;

· Verifică valabilitatea și modul de păstrare al medicamentelor, precum și a alimentelor pentru alimentația copiilor din serviciul social;

· Controlează starea de funcționare/curățenie a instalațiilor frigorifice pentru conservarea alimentelor și completează zilnic termogramele;

· Asigură pregătirea hranei, conform meniului stabilit, ținând cont de preferințele beneficiarilor, asigură acestora o alimentație corespunzătoare din punct de vedere calitativ și cantitativ;

· Zilnic se asigură că au fost prelevate și păstrate probele alimentare din meniul copiilor (dimineața, prânz, seara), conform prevederilor legale;  

· Asigură curățenia în curtea casei de tip familial, inclusiv deszăpezirea căilor de acces ale acesteia, intreținerea spațiilor verzi 

· Permite accesul persoanelor străine, doar cu acordul șefului de centru (inclusiv părinți/rude ale beneficiarilor din casă) pe bază de identificare și asigură înscrierea datelor în registrul de acces persoane străine (nume, prenume, adresă, Cl);
· În caz de incendii, dezastre, calamitați naturale etc. acționează pentru evacuarea persoanelor și salvarea bunurilor conform procedurii;

· Dacă are suspiciunea sau identifică situații de abuz, neglijare și/ sau exploatare a copilului, în care sunt implicați membri ai personalului de serviciu, educatorul are obligația de a sesiza imediat șeful de centru, care aplică legislația în vigoare sau, în cazul în care acesta nu semnalează situația către DGASPC Iași, educatorul are obligația efectuării acestei semnalări;

· Cunoaște și prezintă documentația conform standardelor în vigoare, organelor de control, cu informarea șefului de centru; 

· Poate fi numit membru în comisia de inventariere și casare;

· Primește și soluționează și alte sarcini trasate de conducerea serviciului social, pe linie ierarhică, în limita competențelor profesionale pe care le are

· Îndeplinește sarcini/ atribuții/ responsabilități specifice postului în toate serviciile sociale din cadrul centrului de servicii sociale  
ALTE ATRIBUȚII ȘI RESPONSABILITĂȚI:

a)Privind relațiile interpersonale / comunicarea:

· Stabilește și menține relații profesionale cu întreg personalul serviciului social, precum și cu părinții beneficiarilor și colaboratorii din afara sa;

· Răspunde de corectitudinea informațiilor furnizate colegilor/părinților în lucrul cu beneficiarul;

· Colaborează cu personalul de specialitate în dezvoltarea și menținerea legăturilor familiale ale beneficiarului;

b)Față de echipamentul din dotare:

· Răspunde de modul în care sunt folosite bunurile de natura mijloacelor fixe, obiecte de inventar și a celor consumabile aflate în patrimoniul serviciului social și nu are voie să le înstrăineze;

· Răspunde de informarea imediată a persoanelor responsabile privind orice defecțiune în funcționarea echipamentului cu care își desfășoară activitatea

· Participă la inventarierea bunurilor materiale aflate în gestiunea să; 

· Respectă normele de funcționare și utilizare prevăzute pentru echipamentele folosite; 

· Asigură menținerea și utilizarea în condiții adecvate a obiectelor/bunurilor existente în servicul social în care își desfășoară activitatea.
c)
Privind securitatea și sănătatea muncii:

· Își însușește și respectă prevederile legislației din domeniul securității și sănătății în muncă;

· Își desfășoară activitatea în conformitate cu pregătirea, instruirea și recomandările angajatorului, pe linie ierarhică, astfel încât să nu expună la pericol de accidentare sau îmbolnăvire atât propria persoană cât și alte persoane (beneficiari) care pot fi afectate de acțiunile sau omisiunile sale în timpul activității;

· Cunoaște modalitățile de acordare a primului ajutor;

· În caz de incendii, dezastre, calamitați naturale etc., cunoaște și aplica „Norma generală de apărare împotriva incendiilor din 25/02/2007”: 
· Acționează pentru evacuarea persoanelor și salvarea bunurilor prin următoarele reguli  cunoscute; 

· Alarmează personalul și beneficiarii prin diferite metode: diverse dispozitive, voce;

· Mânuiește stingătoarele portative din dotare, hidranți interiori  și exeteriori;

· Oprește  de urgență energia din  tabloul electric;

· Asigură declanșarea sau oprirea instalațiilor în  diferite situații de urgență (instalații detectare a fumului/incendiilor, instalație electrică);

· Asigură evacuarea persoanelor și a bunurilor materiale din sectoarele de activitate;

d)Privind regulamentele / procedurile de lucru:

· Cunoaște și respectă conținutul documentelor relevante pentru munca sa: misiunea, regulamentele, proiecte instituționale, coduri etice, carta drepturilor beneficiarilor, proceduri de lucru etc.;

· Își însușește și respectă legislația în vigoare cu privire la protecția drepturilor copilului ;

· Își însușește legislația în domeniu și participă la cursuri, seminarii și simpozioane cu tematică specifică domeniului de activitate, în funcție de nevoile de formare identificate/declarate

· Păstrează confidentialitatea informațiilor și a documentelor de serviciu; 

· Respectă principiile care stau la baza activității serviciului social și regulile deontologice;

· Respectă Codul propriu de etică existent în serviciul social, cod care cuprinde un set de reguli ce privesc, în principal, respectarea eticii profesionale în relația cu beneficiarii, asigurarea unui tratament egal pentru toți copiii, fără nici un fel de discriminare, acordarea serviciilor exclusiv în interesul și pentru protecția copiilor

D. Sfera relațională a titularului postului

1. Sfera relațională internă:

a) Relații ierarhice:

- subordonat față de: subordonat față de șeful de centru; activitate supervizată de către psiholog/ psihopedagog;

- superior pentru: - 
b) Relații funcționale: colaborează cu întreg personalul serviciului social;

c) Relații de control:  
d) Relații de reprezentare: reprezintă serviciul social în relațiile cu școala (în lipsa educatorului cu studii superioare), cu autoritățile de control, cu alte instituții publice sau private și la întâlnirile de perfecționare, dacă este desemnat de către șeful de centru și colaborează cu personalul din cadrul celorlalte servicii sociale similare.
2. Sfera relațională externă:

a) cu autorități și instituții publice: reprezintă, prin delegare, serviciul social în relație cu autoritățile și instituțiile publice
b) cu organizații internaționale:  
c) cu persoane juridice private:  
3. Delegarea de atribuții și competență:  EDUCATOR (studii medii) din cadrul aceluiași serviciu social/ CSS   
E. Întocmit de:

1. Numele și prenumele:

2. Funcția de conducere:

3. Semnătură .....

4. Data întocmirii .....

F. Luat la cunoștință de către ocupantul postului

1. Numele și prenumele:

2. Semnătură .....

3. Data .....

G. Contrasemnează:

1. Numele și prenumele:

2. Funcția:

3. Semnătură .....

Vizat, 

1. Serviciul Resurse Umane, Formare Profesională,

Registratură și Arhivă,

2. Numele și prenumele:

3. Semnătura .....

4. Data .....

